ai4bharat/Pralekha huggingface dataset:
સંચાર અને સુચના પ્રૌદ્યોગિકી મંત્રાલય
મોબાઇલ કવરેજ અને ગુણવત્તા તપાસવા અને સુધારવા માટે ગુજરાત LSA, DoT દ્વારા અમદાવાદ શહેરમાં ડ્રાઇવ ટેસ્ટ
મોબાઈલ ટેલિકોમ્યુનિકેશન સેવાઓ દેશના વિકાસના મુખ્ય સમર્થક તરીકે ઉભરી આવી છે અને તે નાગરિકોના રોજિંદા જીવનનો આંતરિક ભાગ બની ગઈ છે.
ટેલિકોમ સેવા પ્રદાતાઓ  દ્વારા પૂરી પાડવામાં આવતી સેવાની ગુણવત્તાના ધોરણો નક્કી કરવામાં અને સેવાની ગુણવત્તા ધોરણો અનુસાર પૂરી પાડવામાં આવે તેની ખાતરી કરવામાં ટેલિકોમ્યુનિકેશન વિભાગ  મહત્વપૂર્ણ ભૂમિકા ભજવે છે. DoT ના ક્ષેત્રીય એકમોને TSPs દ્વારા પ્રદાન કરવામાં આવતી મોબાઈલ સેવાઓની ગુણવત્તાનું સામયિક ઓડિટ કરવાનું કાર્ય સોંપવામાં આવ્યું છે અને તેઓ દેશના પસંદગીના શહેરોમાં સંપૂર્ણ મોબાઈલ ડ્રાઈવ ટેસ્ટ કરે છે.
"આઝાદી કા અમૃત મહોત્સવ" ઉજવણીના ભાગ રૂપે, DoT ગુજરાત LSA અધિકારીઓની દેખરેખ હેઠળ, ચારેય TSPs એટલે કે Airtel, BSNL, Jio અને Vodafone Idea ની નેટવર્ક ટીમોએ અમદાવાદ શહેરમાં વ્યાપક મોબાઈલ ડ્રાઈવ ટેસ્ટ યોજવાનું શરૂ કર્યું છે. જે ચાર દિવસ 8મી માર્ચ 2022 થી 11મી માર્ચ 2022 સુધી ચાલુ રહેશે.
ડ્રાઇવ ટેસ્ટ રૂટ ભારે વપરાશના લગભગ તમામ વિસ્તારોને આવરી લેશે જેમ કે ઓફિસ વિસ્તારો, વ્યાપારી વિસ્તારો, વ્યાપાર કેન્દ્રો, પ્રવાસી આકર્ષણો, મુખ્ય રસ્તાઓ અને ધોરીમાર્ગો, હોસ્પિટલો, એરપોર્ટ, રેલ્વે સ્ટેશન, બસ સ્ટેન્ડ વગેરે. ઉપરાંત, એવા વિસ્તારો જ્યાં કોલ ડ્રોપ્સ અને કવરેજની સમસ્યા છે એવા મુદ્દાઓ પણ આવરી લેવામાં આવશે.
શ્રી અજાતશત્રુ સોમાણી, DDG, DoT અમદાવાદએ જણાવ્યું હતું કે ડ્રાઇવ ટેસ્ટના પરિણામોના આધારે, TSPs તરફથી જરૂરી કાર્યવાહી સુનિશ્ચિત કરવામાં આવશે કે જ્યાં મોબાઇલની ગુણવત્તા અને કવરેજ બેન્ચમાર્ક સુધી ન હોય તેવા સ્થળોએ યોગ્ય સુધારાત્મક પગલાં લેવામાં આવે. મોબાઇલ ટાવર માટે નવી સાઇટ્સ હસ્તગત કરવામાં TSP દ્વારા જે સ્થળોનો સામનો કરવો પડી રહ્યો છે તે સ્થાનોને ઓળખવામાં આવશે અને રાજ્ય / સ્થાનિક સરકારી સત્તાવાળાઓને સાથે રાખીને નિર્ણય લેવામાં આવશે.
છેલ્લા 2 વર્ષમાં, કોવિડ-19 રોગચાળો હોવા છતાં, ગુજરાત LSA DoT એ સમગ્ર ગુજરાતમાં અમદાવાદ, સુરત, ગાંધીનગર, વડોદરાથી સ્ટેચ્યુ ઑફ યુનિટી  અને સ્ટેચ્યુ ઑફ યુનિટીની આસપાસના વિસ્તારમાં શ્રેણીબદ્ધ ડ્રાઇવ ટેસ્ટ હાથ ધર્યા છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 156
પ્રધાનમંત્રીનું કાર્યાલય
પ્રધાનમંત્રી ગાંધી જયંતી નિમિત્તે ગાંધી સ્મૃતિ ખાતે પ્રાર્થના સભામાં ઉપસ્થિત રહ્યા
પ્રધાનમંત્રી શ્રી નરેન્દ્ર મોદી આજે નવી દિલ્હીમાં મહાત્મા ગાંધીજીની 150મી જન્મ શતાબ્દી નિમિત્તે ગાંધી સ્મૃતિ ખાતે પ્રાર્થના સભામાં ઉપસ્થિત રહ્યા હતા અને તેમને શ્રદ્ધાંજલિ આપી હતી.
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ MyGovના 7 વર્ષ પૂર્ણ થયે MyGovમાં યોગદાન આપનારાઓ અને સ્વયંસેવકોની પ્રશંસા કરી
પ્રધાનમંત્રી શ્રી નરેન્દ્ર મોદીએ MyGovના એ તમામ સ્વયંસેવકો અને યોગદાન આપનારાઓની પ્રશંસા કરી હતી જેમણે આ પ્લેટફોર્મને પોતાના યોગદાનથી સમૃદ્ધ બનાવ્યું છે.
MyGovIndia દ્વારા કરાયેલા ટ્વીટ અંગે પ્રતિક્રિયા આપતા, પ્રધાનમંત્રીએ કહ્યું;
“MyGovએ એક એવી ઊંચાઈ પર છે કે જે સમાવેશી શાસનના અસરકારક ઉદાહરણ તરીકે સ્થાપિત છે અને તે આપણી યુવા શક્તિને અવાજ આપે છે.
આજે જ્યારે આપણે #7YearsOfMyGovની ઉજવણી કરીએ છીએ ત્યારે હું એ તમામ સ્વયંસેવકો અને યોગદાન આપનારાઓની પ્રશંસા કરૂં છું જેમણે આ પ્લેટફોર્મને પોતાના યોગદાનથી સમૃદ્ધ બનાવ્યું છે.”
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad &nbs…
(
પ્રધાનમંત્રીનું કાર્યાલય
પ્રધાનમંત્રીએ મિઝોરમમાં પથ્થરની ખાણ ધરાશાયી થવાને કારણે થયેલી જાનહાનિ પર શોક વ્યક્ત કર્યો
પીડિતો માટે PMNRF તરફથી એક્સ-ગ્રેશિયાની જાહેરાત કરી
પ્રધાનમંત્રી શ્રી નરેન્દ્ર મોદીએ મિઝોરમમાં પથ્થરની ખાણ ધરાશાયી થવાને કારણે થયેલી જાનહાનિ પર ઊંડો શોક વ્યક્ત કર્યો છે. શ્રી મોદીએ પીડિતો માટે પ્રધાનમંત્રી રાષ્ટ્રીય રાહત ભંડોળ  માંથી એક્સ-ગ્રેશિયાની પણ જાહેરાત કરી છે.
પ્રધાનમંત્રી કાર્યાલયે ટ્વીટ કર્યું;
મારા વિચારો તે લોકો સાથે છે જેમણે મિઝોરમમાં પથ્થરની ખાણની દુ:ખદ દુર્ઘટનાને કારણે પોતાના પ્રિયજનોને ગુમાવ્યા છે. PMNRF તરફથી દરેક મૃતકના નજીકના સંબંધીઓને 2 લાખ રૂપિયા અને ઘાયલોને રૂ. 50,000 રૂ. એક્સ-ગ્રેશિયા આપવામાં આવશે.: PM"
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
ગૃહ મંત્રાલય
કેન્દ્રએ પશ્ચિમ બંગાળમાં રાહત કાર્યો અને પુનઃસ્થાપન કામગીરીની સમીક્ષા કરી
પશ્ચિમ બંગાળમાં અમ્ફાન ચક્રાવાતથી અસરગ્રસ્ત વિસ્તારોમાં રાહત માટે સંકલનના પ્રયાસો અને પુનઃસ્થાપનના પગલાં સતત ચાલુ રાખતા, કેબિનેટ સચિવ શ્રી રાજીવ ગૌબાની અધ્યક્ષતામાં રાષ્ટ્રીય કટોકટી વ્યવસ્થાપન સમિતિ ની આજે પાંચમી બેઠક યોજાઇ હતી.
પ્રધાનમંત્રીએ પશ્ચિમ બંગાળ સરકાર દ્વારા અસરગ્રસ્ત વિસ્તારોમાં રાહત માટે લેવામાં આવેલા પગલાંનું હવાઇ નિરીક્ષણ કર્યા પછી તેમણે કરેલી જાહેરાત અનુસાર, રૂપિયા 1000ની આર્થિક સહાય પહેલાંથી જ રાજ્ય સરકારને આપી દેવામાં આવી છે.
પશ્ચિમ બંગાળના મુખ્ય સચિવે રાજ્યમાં રાહત કાર્યો અને પુનઃસ્થાપન કામગીરી માટે કેન્દ્ર દ્વારા આપવામાં આવેલી આ આર્થિક સહાય માટે તેમનો આભાર વ્યક્ત કર્યો હતો. રાજ્યમાં ચક્રાવાતથી અસરગ્રસ્ત વિસ્તારોમાં વીજળી અને ટેલિકોમ્યુનિકેશન ઇન્ફ્રાસ્ટ્રક્ચરના પુનઃસ્થાપનનની કામગીરીને પ્રાથમિકતાના ધોરણે હાથ ધરવામાં આવી છે. મોટાભાગના વિસ્તારોમાં ટેલિકોમ કનેક્ટિવિટી પુનઃસ્થાપિત થઇ ગઇ છે જ્યારે, સ્થાનિક વીજ વિતરણ નેટવર્કને ભારે નુકસાન થયું હોવાથી કેટલાક વિસ્તારોમાં વીજળીના વિતરણની કામગીરી સંપૂર્ણપણે પુનઃસ્થાપિત કરવામાં અસર પડી છે. કેન્દ્રીય એજન્સીઓને આસપાસના રાજ્યોમાંથી આ વિસ્તારોમાં પુનઃસ્થાપનના પ્રયાસો માટે મદદરૂપ થવા નિયુક્ત કરવામાં આવી છે.
દરમિયાન, સૈન્યને કોલકાતામાં મદદ માટે મોકલવામાં આવ્યું છે જેથી NDRF અને SDRFની ટીમોની સાથે સાથે રસ્તાઓ ખુલ્લા કરવાની કામગીરીમાં તેઓ પણ મદદરૂપ થઇ શકે.
પુનઃસ્થાપનની કામગીરીમાં થયેલી પ્રગતીની નોંધ લેતા કેબિનેટ સચિવે સલાહ આપી હતી કે, સંપૂર્ણ વીજ કનેક્ટિવિટી, ટેલિકોમ સેવા અને પીવાના પાણીનો પૂરવઠો પ્રાથમિકતાના ધોરણે ફરી સામાન્ય સ્થિતિમાં થવો જોઇએ. કેન્દ્રીય એજન્સીઓ રાજ્યની જરૂરિયાત અનુસાર વધુ કોઇપણ મદદ કરવા માટે તૈયાર છે. પૂરતા પ્રમાણમાં ખાદ્યાન્નનો જથ્થો પણ તૈયાર રાખવામાં આવ્યો છે જેથી રાજ્યની માંગ અનુસાર તેનો પૂરવઠો પહોંચાડી શકાય.
ગૃહ મંત્રાલય દ્વારા રાજ્યમાં નુકસાનનું આકલન કરવા માટે ટુંક સમયમાં કેન્દ્રીય ટીમ મોકલવામાં આવશે.
કેબિનેટ સચિવે પણ સૂચન કર્યું હતું કે, પશ્ચિમ બંગાળ સરકારને જો કોઇપણ પ્રકારની મદદની જરૂર હોય તો તેઓ સૂચિત કરી શકે છે અને કેન્દ્રીય મંત્રાલયો/ એજન્સીઓના અધિકારીઓને નિર્દેશો આપ્યા હતા કે, તેઓ રાજ્ય સરકાર સાથે નીકટતાપૂર્વક સંકલનમાં રહે જેથી ઝડપથી કોઇપણ જરૂરી મદદ પહોંચાડી શકાય.
વીડિયો કોન્ફરન્સના માધ્યમથી યોજાયેલી NCMCની આ બેઠકમાં પશ્ચિમ બંગાળના મુખ્ય સચિવે પણ ભાગ લીધો હતો. ગૃહ મંત્રાલય, વીજળી, ટેલિકમ્યુનિકેશન, અન્ન અને જાહેર વિતરણ, આરોગ્ય, પીવાલાયક પાણી અને સફાઇ મંત્રાલયના વરિષ્ઠિ અધિકારીઓ, HQ IDS, NDMA અને NDRF પણ આ બેઠકમા ઉપસ્થિત રહ્યા હતા.
(
ઇલેક્ટ્રોનિક્સ તથા સૂચના પ્રોદ્યોગિકી મંત્રી
કેન્દ્રીય બજેટ 2022માં ઈલેક્ટ્રોનિક્સ અને માહિતી ટેકનોલોજી
ઇલેક્ટ્રોનિક્સ અને માહિતી પ્રૌદ્યોગિકી મંત્રાલય 'ટેક્નોલોજી-સક્ષમ વિકાસ' પર પોસ્ટ-બજેટ વેબિનારમાં ભાગ લેશે
પ્રધાનમંત્રી પૂર્ણ સત્રને સંબોધશે
કેન્દ્રીય બજેટ 2022 હેઠળ નાણામંત્રી દ્વારા કરવામાં આવેલી ઘોષણાઓના કાર્યક્ષમ અમલીકરણમાં મદદ કરવા માટે ભારત સરકાર વિવિધ ક્ષેત્રોમાં શ્રેણીબદ્ધ વેબિનારનું આયોજન કરી રહી છે. આ વેબિનાર શ્રેણી તમામ ક્ષેત્રોમાં અમલીકરણ વ્યૂહરચનાઓ પર વિચારણા કરવા માટે જાહેર અને ખાનગી ક્ષેત્રો, શૈક્ષણિક અને ઉદ્યોગના નિષ્ણાતોને એક મંચ પર એકસાથે લાવી રહી છે.
પ્રિન્સિપલ સાયન્ટિફિક એડવાઈઝર ની ઑફિસ ભારત સરકારના અનેક વૈજ્ઞાનિક મંત્રાલયો અને વિભાગો સાથે મળીને 2જી માર્ચ, 2022ના રોજ “ટેક્નોલોજી-સક્ષમ વિકાસ” શીર્ષકથી વેબિનારનું આયોજન કરી રહી છે. વેબિનાર તેના પૂર્ણ સત્ર/ઉદઘાટન સત્ર પ્રધાનમંત્રીશ્રીના સંબોધન સાથે શરૂ થશે. આ વેબિનારના બીજા ભાગમાં ચાર અલગ-અલગ થીમેટિક સત્રોનું આયોજન કરવામાં આવશે. આ ચાર વિષયોનું દરેક સત્રનું નેતૃત્વ ઈલેક્ટ્રોનિક્સ અને ઈન્ફોર્મેશન ટેકનોલોજી મંત્રાલય, ટેલિકોમ્યુનિકેશન વિભાગ , વૈજ્ઞાનિક અને ઔદ્યોગિક સંશોધન વિભાગ  અને વિજ્ઞાન અને ટેકનોલોજી વિભાગ  દ્વારા કરવામાં આવશે.
'સસ્ટેનેબલ ડેવલપમેન્ટ માટે ઇમર્જિંગ ટેક્નોલોજીસ' વિષય પરના સત્રના ભાગ રૂપે, માહિતી અને ટેકનોલોજી મંત્રાલય દ્વારા નીચેના વિષયો પર બે પેનલ ચર્ચાઓનું આયોજન કરવામાં આવશે:-
1. ડેટા અને આર્ટિફિશિયલ ઇન્ટેલિજન્સ સાથે સ્ટાર્ટ-અપ્સ અને ડીપ ટેકને સક્ષમ કરવું
2. ડેટા સેન્ટર અને ક્લાઉડ માટે ભારતને વૈશ્વિક હબ બનાવવું
દરેક વિષય વિશે નીચેના પાસાઓની વિગતવાર ચર્ચા કરવામાં આવશે:-
1. મુખ્ય પહેલ
2. રોજગાર સર્જન / રોજગાર સર્જન સંભવિત
3. તકનીકી આત્મનિર્ભરતા
4. અમૃત કાલ - India@2047ના વિઝનને હાંસલ કરવાની યોજના
5. અનુપાલનનો બોજ ઘટાડવા માટે સૂચવેલ કાર્ય યોજના
આ વેબિનારના ત્રીજા ભાગમાં, ઉપરોક્ત મંત્રાલયના મંત્રીઓ અને સચિવો જુદા જુદા સત્રોમાંથી કાર્યવાહીના મુદ્દાઓ પર ચર્ચા કરશે અને અમલીકરણ તરફ આગળનો માર્ગ નક્કી કરશે. રેલવે, સંચાર, ઈલેક્ટ્રોનિક્સ અને માહિતી પ્રૌદ્યોગિકી મંત્રી શ્રી અશ્વિની વૈષ્ણવ, કૌશલ્ય વિકાસ અને ઉદ્યોગ સાહસિકતા, ઈલેક્ટ્રોનિક્સ અને ઈન્ફોર્મેશન ટેક્નોલોજી રાજ્ય મંત્રી શ્રી રાજીવ ચંદ્રશેખર, અને વિજ્ઞાન અને ટેકનોલોજી રાજ્ય મંત્રી , પૃથ્વી વિજ્ઞાન  અને પ્રધાનમંત્રી કાર્યાલય, કર્મચારી, જાહેર ફરિયાદ અને પેન્શન, અણુ ઊર્જા અને અવકાશ રાજ્ય મંત્રી ડૉ. જીતેન્દ્ર સિંહ પણ આ પ્રસંગે ગૌરવપૂર્ણ હાજરી આપશે.
આ સત્રોમાં કેન્દ્રીય મંત્રાલયો/વિભાગો, રાજ્ય સરકારો, ઉદ્યોગ, ઉદ્યોગ સંગઠનો, સ્ટાર્ટ-અપ્સ અને શિક્ષણવિદોના સહભાગીઓ ભાગ લેશે. ઇવેન્ટની વિગતો https://events.negd.in/ પર ઍક્સેસ કરી શકાય છે. વેબિનારને ડિજિટલ ઈન્ડિયાની યુટ્યુબ ચેનલ પર અને https://youtu.be/vR5GbW-c9-c લિંક પર લાઈવ જોઈ શકાય છે.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 181
મંત્રીમંડળ
મંત્રીમંડળે વેપાર ઉપાય સહયોગ પર ભારત અને કોરિયા વચ્ચેના સમજૂતી કરારોને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલ કેન્દ્રીય મંત્રીમંડળની બેઠકે વેપાર ઉપાય સહયોગ પર ભારત અને કોરિયા વચ્ચેના એક સમજૂતી કરાર ને પૂર્વવર્તી મંજૂરી આપી દીધી છે.
આ સમજૂતી કરાર પર જુલાઈ 2018માં કોરિયાના રાષ્ટ્રપતિની ભારતની સત્તાવાર મુલાકાત દરમિયાન હસ્તાક્ષર કરવામાં આવ્યા હતા.
આ સમજૂતી કરારો વડે બંને દેશો વચ્ચે વેપાર ઉપાયો જેવા કે એન્ટી ડમ્પિંગ, સબસીડી અને પ્રતિકારી શુલ્ક તથા સુરક્ષાત્મક પગલાઓ જેવા ક્ષેત્રમાં સહયોગને પ્રોત્સાહન અપાશે કે જે દ્વિપક્ષીય વ્યાપારી સંબંધોને વધુ મજબૂત બનાવશે.
(Visitor Counter : 64
પ્રધાનમંત્રીનું કાર્યાલય
ચંદ્રયાન-3 ભારતના સ્પેસ ઓડિસીમાં એક નવો અધ્યાય લખે છે: પ્રધાનમંત્રી શ્રી
પ્રધાનમંત્રી શ્રી નરેન્દ્ર મોદીએ ચંદ્રયાન-3ના પ્રક્ષેપણ પર ભારતના વૈજ્ઞાનિકોના અવિરત સમર્પણની પ્રશંસા કરી છે.
ઇન્ડિયન સ્પેસ રિસર્ચ ઓર્ગેનાઈઝેશન્સ દ્વારા એક ટ્વીટ શેર કરતા, પ્રધાનમંત્રીએ ટ્વીટ કર્યું;
“ચંદ્રયાન-3 ભારતના અવકાશ ઓડિસીમાં એક નવો અધ્યાય લખે છે. તે દરેક ભારતીયના સપના અને મહત્વાકાંક્ષાઓને નવી ઉંચાઈ આપે છે. આ મહત્વની સિદ્ધિ આપણા વૈજ્ઞાનિકોના અવિરત સમર્પણનો પુરાવો છે. હું તેમની ભાવના અને ચાતુર્યને સલામ કરું છું!”
YP/GP/JD
(
સ્વાસ્થ્ય અને પરિવાર કલ્યાણ મંત્રાલય
ભારતમાં એક જ દિવસમાં પરીક્ષણની સંખ્યા 7,19,364ની નવી ઊંચાઇએ પહોંચી
દેશમાં આજદિન સુધીમાં કુલ 2,41,06,535 પરીક્ષણો કરવામાં આવ્યા
ભારત પરીક્ષણોની એક દિવસીય સંખ્યા નવી ઊંચાઇએ પહોંચીને એક જ દિવસમાં 7 લાખ કરતાં વધુ પરીક્ષણોની ક્ષમતા પ્રાપ્ત કરી છે. છેલ્લા કેટલાક દિવસથી 6 લાખ કરતા વધુ દૈનિક પરીક્ષણોનો સિલસિલો જાળવી રાખીને, ભારતે પરીક્ષણની ક્ષમતામાં ધરખમ વધારો નોંધાવ્યો છે. છેલ્લા 24 કલાકમાં 7,19,364 સેમ્પલનું પરીક્ષણ કરવામાં આવ્યું છે.
આ સ્તરે થઇ રહેલા પરીક્ષણોના કારણે દૈનિક પોઝિટીવ કેસોની સંખ્યામાં પણ ઘણો વધારો નોંધાયો છે. જોકે, રાજ્યોને સલાહ આપવામાં આવી છે કે, તેઓ કેન્દ્રના નેતૃત્ત્વ હેઠળ તૈયાર કરવામાં આવેલી ટેસ્ટ, ટ્રેક, ટ્રીટ વ્યૂહનીતિનું પાલન કરીને વ્યાપક ટ્રેકિંગ, ત્વરિત આઇસોલેશન અને અસરકારક સારવાર પર ધ્યાન કેન્દ્રિત કરે. જ્યાં મોટા પ્રમાણમાં મૃત્યુદર નોંધાઇ રહ્યો છે, તેવા રાજ્યો સાથે જોડાણમાં રહેવા માટે ગત અઠવાડિયે કેટલીક બેઠકો યોજવામાં આવી હતી.
આવા અભિગમના પરિણામો હવે દેખાવા લાગ્યા છે અને સાજા થનારા દર્દીઓની સંખ્યામાં તીવ્ર તેમજ નોંધપાત્ર વધારો જોવા મળ્યો છે. ભારતમાં ગઇકાલે માત્ર એક જ દિવસમાં 53,879 દર્દીઓ કોવિડમાંથી સાજા થયા હોવાનું નોંધાયું હતું. આ આંકડો દેશમાં આજદિન સુધીમાં એક દિવસમાં સૌથી વધુ સંખ્યામાં સાજા થયેલા દર્દીઓ બતાવે છે. આ સાથે, દેશમાં કોવિડમાંથી સાજા થયેલા કુલ દર્દીઓની સંખ્યા આજે 14,80,884 સુધી પહોંચી ગઇ છે. સક્રિય કેસો ની સરખામણીએ સાજા થયેલાની સંખ્યા બેગણાથી પણ વધારે છે. સાજા થયેલા દર્દીઓની સંખ્યા નવી ઊંચાઇએ પહોંચીને સક્રિય દર્દીઓ કરતા 2.36 ગણી વધુ નોંધાઇ છે. હાલમાં તમામ સક્રિય કેસોને હોમ આઇસોલેશન અથવા હોસ્પિટલમાં તબીબી દેખરેખ હેઠળ રાખવામાં આવ્યા છે.
મોટી સંખ્યામાં દર્દીઓ સાજા થઇ રહ્યા હોવાથી આજે દર્દીઓ સાજા થવાનો દર પણ વધીને 68.78% પહોંચી ગયો છે.
સાજા થયેલા દર્દીઓ અને સક્રિય કેસોની સંખ્યામાં વધી રહેલો તફાવત હોસ્પિટલમાં અથવા આઇસોલેશનમાં રાખવામાં આવેલા દર્દીઓની સરખામણીએ સાજા થનારાની સંખ્યા વધુ હોવાનું સૂચવે છે. આજે 8,52,137 દર્દીઓનો તફાવત નોંધાયો હતો.
કેન્દ્ર સરકાર દ્વારા પોતાના તબીબી સારવાર પ્રોટોકોલમાં આપવામાં આવેલી સલાહ અનુસાર દેખરેખના ધોરણોના આધારે ગુણવત્તાપૂર્ણ તબીબી સંભાળ પૂરી પાડવાના ઉદ્દેશથી હોસ્પિટલ અને તબીબી વ્યવસ્થાપન ઇન્ફ્રાસ્ટ્રક્ચરમાં વૃદ્ધિ કરવાની દિશામાં કેન્દ્ર અને રાજ્યો/ કેન્દ્ર શાસિત પ્રદેશોની સરકારો દ્વારા સંયુક્ત રીતે હાથ ધરવામાં આવતા વિવિધ પગલાંના યોગ્ય અમલીકરણના પરિણામે સાજા થનારાની સંખ્યામાં વધારો નોંધાઇ રહ્યો છે. આ પ્રયાસોના પરિણામે, મૃત્યુદરમાં વધુ ઘટાડો થયો છે અને આજે મૃત્યુદર ઘટીને 2.01% સુધી પહોંચી ગયો છે.
કોવિડ-19 સંબંધિત ટેકનિકલ પ્રશ્નો, માર્ગદર્શિકાઓ અને સલાહસૂચનો અંગે પ્રમાણભૂત અને અપડેટેડ માહિતી માટે કૃપા કરીને આ વેબસાઇટની નિયમિત મુલાકાત લો: https://www.mohfw.gov.in/ અને @MoHFW_INDIA.
કોવિડ-19 સંબંધિત કોઇપણ ટેકનિકલ પ્રશ્નો technicalquery.covid19[at]gov[dot]in પર અને અન્ય પ્રશ્નો ncov2019[at]gov[dot]in અને @CovidIndiaSeva પર મોકલી શકો છો.
જો કોવિડ-19 સંબંધિત કોઇપણ પ્રશ્ન હોય તો, કૃપા કરીને આરોગ્ય અને પરિવાર કલ્યાણ મંત્રાલયના હેલ્પલાઇન નંબર: +91-11-23978046 અથવા 1075  પર કૉલ કરો. કોવિડ-19 અંગે રાજ્યો/ કેન્દ્ર શાસિત પ્રદેશોના હેલ્પલાઇન નંબરોની યાદી https://www.mohfw.gov.in/pdf/coronvavirushelplinenumber.pdf પર ઉપલબ્ધ છે.
SD/BT
(
પ્રધાનમંત્રીનું કાર્યાલય
પ્રધાનમંત્રીએ શ્રી મોહમ્મદ અસરારૂલ હકના નિધન પર શોક વ્યક્ત કર્યો
પ્રધાનમંત્રીએ શ્રી નરેન્દ્ર મોદીએ મોહમ્મદ અસરારૂલ હકના નિધન પર શોક વ્યક્ત કર્યો હતો.
પ્રધાનમંત્રીએ કહ્યું, “બિહારનાં કિશનગંજથી લોકસભાનાં સાંસદ શ્રી મોહમ્મદ અસરારૂલ હકના નિધનથી દુઃખ છું. દુઃખની આ ઘડીએ એમના પરિવારજનો અને સહયોગીઓ પ્રત્યે મારી સંવેદના વ્યક્ત કરુ છુ”
NP/RP
(Visitor Counter : 127
પ્રધાનમંત્રીનું કાર્યાલય
પ્રધાનમંત્રીની અમેરિકી વિખ્યાત વિદ્વાનોના સમૂહ સાથે મુલાકાત
પ્રધાનમંત્રી શ્રી નરેન્દ્ર મોદી આજે અમેરિકાના ન્યુયોર્કમાં પ્રખ્યાત યુએસ વિદ્વાનોના જૂથને મળ્યા. કૃષિ, માર્કેટિંગ, એન્જિનિયરિંગ, આરોગ્ય, વિજ્ઞાન અને ટેક્નોલોજીના વિવિધ ક્ષેત્રોમાંથી આવેલા વિદ્વાનોએ આવકાર આપ્યો હતો.
તેઓએ ભારતની નવી શિક્ષણ નીતિ હેઠળ સંશોધન સહયોગ અને દ્વિ-માર્ગીય શૈક્ષણિક વિનિમયને વધારવાની શક્યતાઓ પર ચર્ચા કરી.
શિક્ષણવિદોએ પ્રધાનમંત્રી સાથે પોતપોતાના નિષ્ણાત ક્ષેત્રોના પરિપ્રેક્ષ્યો અને અનુભવો શેર કર્યા હતા.
વાર્તાલાપમાં ભાગ લેનાર વિદ્વાનોની વિગતો નીચે મુજબ છે.
• સુશ્રી ચંદ્રિકા ટંડન, બોર્ડના અધ્યક્ષ, એનવાયયુ ટંડન સ્કૂલ ઓફ એન્જિનિયરિંગ
• ડૉ. નીલી બેન્દાપુડી, પેન્સિલવેનિયા સ્ટેટ યુનિવર્સિટીના પ્રમુખ
• ડૉ. પ્રદીપ ખોસલા, ચાન્સેલર, કેલિફોર્નિયા યુનિવર્સિટી, સાન ડિએગો
• ડૉ. સતીશ ત્રિપાઠી, બફેલો ખાતે યુનિવર્સિટીના પ્રમુખ
• પ્રોફેસર જગમોહન રાજુ, માર્કેટિંગના પ્રોફેસર, વોર્ટન સ્કૂલ ઓફ બિઝનેસ, યુનિવર્સિટી ઓફ પેન્સિલવેનિયા
• ડૉ. માધવ વી. રાજન, ડીન, બૂથ સ્કૂલ ઑફ બિઝનેસ, યુનિવર્સિટી ઑફ શિકાગો
• પ્રોફેસર રતન લાલ, પ્રતિષ્ઠિત યુનિવર્સિટી પ્રોફેસર ઓફ સોઈલ સાયન્સ; ડિરેક્ટર, CFAES રતન લાલ સેન્ટર ફોર કાર્બન મેનેજમેન્ટ એન્ડ સિક્વેસ્ટ્રેશન, ઓહિયો સ્ટેટ યુનિવર્સિટી
• ડૉ. અનુરાગ મૈરાલ, કાર્ડિયોવેસ્ક્યુલર મેડિસિનના સહાયક પ્રોફેસર, સ્ટેનફોર્ડ યુનિવર્સિટી અને ફેકલ્ટી ફેલો અને સેન્ટર ફોર ઇનોવેશન એન્ડ ગ્લોબલ હેલ્થ, સ્ટેનફોર્ડ યુનિવર્સિટી ખાતે લીડ ફોર ટેક્નોલોજી ઇનોવેશન એન્ડ ઇમ્પેક્ટ
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સહકાર મંત્રાલય
કેન્દ્રીય ગૃહ અને સહકારિતા મંત્રી શ્રી અમિત શાહે જણાવ્યું હતું કે મોદી સરકાર 'સહકારિતા સે સમૃદ્ધિ'ના મંત્રને અનુસરીને સહકારી સંસ્થાઓ દ્વારા કરોડો લોકોનું જીવન ધોરણ ઉંચુ લાવવાના સંકલ્પ સાથે કામ કરી રહી છે.
આજે બજેટમાં સહકારી ક્ષેત્રને મજબૂત કરવા માટે લેવાયેલા અભૂતપૂર્વ નિર્ણયો આ સંકલ્પનું પ્રતિક છે
વિશ્વની સૌથી મોટી વિકેન્દ્રિત સંગ્રહ ક્ષમતા સ્થાપિત કરવાની યોજના સાથે, સહકારી મંડળીઓ સાથે સંકળાયેલા ખેડૂતો તેમની ઉપજને સંગ્રહિત કરી શકશે અને યોગ્ય સમયે તેનું વેચાણ કરી શકશે અને ઉપજની વાજબી કિંમત મેળવી શકશે, આ મોદીજીના ખેડૂતોની આવક વધારવાના સંકલ્પ કાર્યમાં મહત્વપૂર્ણ ભૂમિકા ભજવશે
તેમજ આગામી 5 વર્ષમાં સરકાર દરેક પંચાયતમાં નવી વિવિધલક્ષી સહકારી મંડળીઓ, પ્રાથમિક મત્સ્યોદ્યોગ મંડળીઓ અને ડેરી સહકારી મંડળીઓની સ્થાપનાની સુવિધા પૂરી પાડશે
સુગર કોઓપરેટિવ્સને 2016-17 પહેલા ખેડૂતોને કરવામાં આવેલી ચૂકવણીને તેમના ખર્ચમાં પ્રતિબિંબિત કરવાની સુવિધા આપવામાં આવી છે, આ સાથે સહકારી ખાંડ મિલોને લગભગ 10,000 કરોડ રૂપિયાની રાહત મળશે
કેન્દ્રીય ગૃહ અને સહકારિતા મંત્રી શ્રી અમિત શાહે કહ્યું છે કે મોદી સરકાર 'સમૃદ્ધિ માટે સહકારિતા' ના મંત્રને અનુસરીને સહકારી દ્વારા કરોડો લોકોનું જીવન ધોરણ ઉંચુ લાવવા માટે દૃઢ મનોબળ સાથે કામ કરી રહી છે.
તેમના ટ્વિટમાં શ્રી અમિત શાહે કહ્યું કે સહકારી ક્ષેત્રને મજબૂત કરવા માટે આજે બજેટમાં લેવાયેલા અભૂતપૂર્વ નિર્ણયો આ સંકલ્પનું પ્રતિક છે. બજેટમાં વિશ્વની સૌથી મોટી વિકેન્દ્રિત સંગ્રહ ક્ષમતા ઉભી કરવાની યોજના સાથે સહકારી મંડળીઓ સાથે સંકળાયેલા ખેડૂતો તેમની ઉપજનો સંગ્રહ કરી શકશે અને યોગ્ય સમયે તેનું વેચાણ કરી શકશે અને તેમની ઉપજની વાજબી કિંમત મેળવી શકશે. ખેડૂતોની આવક વધારવાના મોદીજીના સંકલ્પમાં આ મહત્વની ભૂમિકા ભજવશે.
કેન્દ્રીય ગૃહ અને સહકારિતા મંત્રીએ કહ્યું કે તે જ સમયે, સરકાર આગામી 5 વર્ષમાં દરેક પંચાયતમાં નવી બહુહેતુક સહકારી મંડળીઓ, પ્રાથમિક મત્સ્યોદ્યોગ મંડળીઓ અને ડેરી સહકારી મંડળીઓની સ્થાપનાની સુવિધા આપશે. આ સહકારી ચળવળને નવી દિશા અને ગતિ આપશે, જેના કારણે આ ક્ષેત્ર વધુ સશક્ત બનશે.
શ્રી અમિત શાહે કહ્યું કે 31 માર્ચ, 2024 સુધી રચાયેલી મેન્યુફેક્ચરિંગ સેક્ટરમાં સહકારી મંડળીઓને માત્ર 15% કરવેરાના દાયરામાં રાખવા બદલ મોદીજીનો આભાર. રોકડ ઉપાડ પર ટીડીએસની મર્યાદા રૂ. 3 કરોડ, પ્રાથમિક કૃષિ ક્રેડિટ સોસાયટી  અને પ્રાથમિક સહકારી કૃષિ અને ગ્રામીણ વિકાસ બેન્કો  દ્વારા રોકડ થાપણો અને લોન માટે પ્રતિ સભ્ય રૂ. 2 લાખની મર્યાદા પૂરી પાડવાનો નિર્ણય પ્રશંસનીય છે.
કેન્દ્રીય ગૃહ અને સહકારિતા મંત્રીએ એમ પણ કહ્યું કે સહકારી ક્ષેત્ર માટે અન્ય એક મહત્વપૂર્ણ નિર્ણય લેવામાં આવ્યો છે, જેમાં ખાંડ સહકારી મંડળોને તેમના ખર્ચમાં 2016-17 પહેલા ખેડૂતોને કરવામાં આવેલી ચૂકવણીને પ્રતિબિંબિત કરવાની સુવિધા આપવામાં આવી છે. સહકારી ખાંડ મિલોને 10,000 કરોડની રાહત. હું આ પ્રસ્તાવને આવકારું છું.
https://twitter.com/AmitShah/status/1620722370041511937?s=20&t=7RcYlT85WMChNOfOKPgrYw
https://twitter.com/AmitShah/status/1620722525167824897?s=20&t=7RcYlT85WMChNOfOKPgrYw
https://twitter.com/AmitShah/status/1620724229359697921?s=20&t=7RcYlT85WMChNOfOKPgrYw
https://twitter.com/AmitShah/status/1620724464840507392?s=20&t=7RcYlT85WMChNOfOKPgrYw
https://twitter.com/AmitShah/status/1620725257199050752?s=20&t=7RcYlT85WMChNOfOKPgrYw
YP/GP/JD
(Visitor Counter : 154
સ્વાસ્થ્ય અને પરિવાર કલ્યાણ મંત્રાલય
કોવિડ-19 રસીકરણ અંગે અપડેટ
રાજ્યો/કેન્દ્રશાસિત પ્રદેશોને 52.56 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 2.07 કરોડથી વધુ ડોઝ ઉપલબ્ધ છે, જે આપવાના બાકી છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
52,56,35,710
|
|
આપવાના બાકી
|
|
48,43,100
|
|
વપરાશ
|
|
51,09,58,562
|
|
બાકી ઉપલબ્ધ
|
|
2,07,55,852
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 52.56 કરોડ  થી વધુ રસી પૂરી પાડી છે અને બીજા 48,43,100 ડોઝ હજુ ઉપલબ્ધ છે.
તેમાંથી, બગાડ સહિતનો કુલ વપરાશ 51,09,58,562 રસી  થયો છે.
હાલમાં, કોવિડ-19 રસીના 2.07 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 193
પ્રધાનમંત્રીનું કાર્યાલય
પ્રધાનમંત્રીની અમેરિકન ગાયિકા અને ગ્રેમી એવોર્ડ વિજેતા સુશ્રી ફાલ્ગુની શાહ સાથે મુલાકાત
પ્રધાનમંત્રી શ્રી નરેન્દ્ર મોદી આજે ન્યુયોર્ક, યુએસએમાં ભારતીય અમેરિકન ગાયિકા, સંગીતકાર અને ગ્રેમી એવોર્ડ વિજેતા સુશ્રી ફાલ્ગુની શાહને મળ્યા હતા.
પ્રધાનમંત્રીએ સુશ્રી શાહની તેમના ગીત ‘અબાઉન્ડન્સ ઇન મિલેટ્સ’ માટે પ્રશંસા કરી હતી જે તંદુરસ્ત અને પર્યાવરણને અનુકૂળ બાજરી વિશે જાગૃતિ ફેલાવે છે. પ્રધાનમંત્રીએ તેમના સંગીત દ્વારા ભારત અને યુએસએના લોકોને એકસાથે લાવવા બદલ તેમની પ્રશંસા પણ કરી હતી.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ ડૉ. શ્યામા પ્રસાદ મુખરજીને તેમની જન્મ જયંતિ પર શ્રદ્ધાંજલી આપી
પ્રધાનમંત્રી શ્રી નરેન્દ્ર મોદીએ ડૉ. શ્યામા પ્રસાદ મુખરજીને તેમની જન્મ જયંતિ પર શ્રદ્ધાંજલી આપી છે.
પ્રધાનમંત્રીએ કહ્યું કે, “હું ડૉ. શ્યામા પ્રસાદ મુખરજીને તેમની જન્મ જયંતિ પર નમન કરું છું. ડૉ. શ્યામા પ્રસાદ મુખરજીને એક શ્રેષ્ઠ શિક્ષણવિદ, એક અદભૂત પ્રશાસક અને એક મજબૂત વ્યક્તિ તરીકે યાદ કરાય છે કે જેઓ ભારતની સ્વતંત્રતા અને એકતા માટે લડ્યા હતા.” “”
NP/J.Khunt/GP/RP
(Visitor Counter : 107
પ્રધાનમંત્રીનું કાર્યાલય
પ્રધાનમંત્રીએ રવાન્ડા સરકારનાં ગિરિન્કા કાર્યક્રમનાં ભાગરૂપે રવેરુ આદર્શ ગામમાં ગ્રામજનોને 200 ગાયો ભેટમાં આપી
પ્રધાનમંત્રી નરેન્દ્ર મોદીએ આજે રવાન્ડા સરકારનાં ગિરિન્કા કાર્યક્રમ હેઠળ જેમની પાસે પોતાની માલિકીની એક પણ ગાય નહોતી એવા ગ્રામજનોને 200 ગાયો ભેટમાં આપી હતી. રવાન્ડાનાં રાષ્ટ્રપતિ પૉલ કગામેની ઉપસ્થિતિમાં રવેરુ આદર્શ ગામમાં આયોજિત એક સમારંભમાં ગાયો સુપરત કરવામાં આવી હતી.
આ પ્રસંગે પ્રધાનમંત્રીએ ગિરિન્કા કાર્યક્રમ અને રાષ્ટ્રપતિ પૉલ કગામેનાં આ સંબંધમાં આમંત્રણની પ્રશંસા કરી હતી. તેમણે જણાવ્યું હતું કે, દૂર આફ્રિકા ખંડનાં રવાન્ડા દેશનાં ગામડાઓમાં આર્થિક સશક્તિકરણનાં માધ્યમ તરીકે ગાયને આ પ્રકારનું મહત્ત્વ મળતું જોઈને ભારતીયોને ખરેખર સુખદ આશ્ચર્ય થશે. તેમણે બંને દેશોનાં ગ્રામીણ જીવન વચ્ચે સમાનતા વિશે પણ વાત કરી હતી. તેમણે કહ્યું હતું કે, ગિરિન્કા કાર્યક્રમથી રવાન્ડામાં ગામડાંઓની કાયાપલટ કરવામાં મદદ મળશે.
પૃષ્ઠભૂમિ:
ગિરિન્કા શબ્દનો અર્થ થાય છેઃ ‘ઈશ્વર તમને ગાય આપે’ અને તે રવાન્ડાની સદીઓ જૂની પરંપરાને સૂચવે છે, જેમાં એક વ્યક્તિ અન્ય વ્યક્તિને સન્માન અને કૃતજ્ઞતા સ્વરૂપે એક ગાય આપે છે.
ગિરિન્કાની શરૂઆત રાષ્ટ્રપતિ પૉલ કગામેએ કરી હતી. તેમણે રવાન્ડામાં બાળકોનાં કુપોષણનાં ઊંચા દરને ધ્યાનમાં રાખીને અને ગરીબી દૂર કરવા તથા પશુધન અને ખેતીવાડીનો સુભગ સમન્વય કરવાનાં વિવિધ ઉદ્દેશ સાથે આ કાર્યક્રમ શરૂ કર્યો હતો. આ કાર્યક્રમ ગરીબોને એક દૂધાળી ગાય પ્રદાન કરવાનાં વચન પર આધારિત છે. ગિરિન્કા કાર્યક્રમ આજીવિકામાં પરિવર્તન લાવે છે, સમુદાયોને એકબીજા સાથે જોડે છે, ગોબરનો ખાતર તરીકે ઉપયોગ કરીને કૃષિ ઉત્પાદકતા સુધારે છે, જે જમીનની ગુણવત્તા સુધારીને તથા ઘાસ અને વૃક્ષોનાં વાવેતર મારફતે ધોવાણ ઓછું કરે છે.
વર્ષ 2006માં શરૂઆત થયા પછી હજારો લોકોને ગિરિન્કા કાર્યક્રમ અંતર્ગત ગાય મળી છે. જૂન, 2016 સુધીમાં ગરીબ કુટુંબોને કુલ 248,566 ગાયોનું વિતરણ કરવામાં આવ્યું છે.
આ કાર્યક્રમે રવાન્ડામાં કૃષિ ઉત્પાદન વધારવા માટે યોગદાન આપ્યું છે તેમજ દૂધના ઉત્પાદનમાં વધારો કર્યો છે, વળી કુપોષણમાં ઘટાડો થયો છે અને આવકમાં વધારો થયો છે. કાર્યક્રમનો ઉદ્દેશ રવાન્ડાનાં લોકો વચ્ચે એકતા અને સમન્વય વધારાનો પણ છે, જેનો સાંસ્કૃતિક સિદ્ધાંત એ છે કે જો એક વ્યક્તિ બીજી વ્યક્તિને એક ગાય ભેટમાં આપે, તો ભેટ આપનાર અને લાભાર્થી બંને વચ્ચે વિશ્વાસ અને સન્માન વધે છે. ખરેખર તો ગિરિન્કાનો આ મુખ્ય ઉદ્દેશ ગાયની ભેટ આપવાનો નહોતો પરંતુ સમય જતા તે આ કાર્યક્રમનો મહત્ત્વપૂર્ણ ભાગ બની ગયું છે. કાર્યક્રમ લાભાર્થીઓ તરીકે કોને પસંદ કરવા એ અંગે ચોક્કસ માપદંડોને પણ અનુસરે છે. રવાન્ડા સરકારનાં અધિકારીનાં જણાવ્યાં મુજબ, તેઓ મુખ્યત્વે અત્યંત ગરીબ કુટુંબોને પસંદ કરે છે, જેમની પાસે પોતાની જમીન હોય છે, પણ ગાય હોતી નથી. આ જમીનનો ઉપયોગ ગાયો માટે ગોચર માટે થઈ શકે છે. લાભાર્થી ગમાણ બનાવવાની સ્થિતિમાં હોવા જોઈએ કે સમુદાયમાં અન્ય લોકો સાથે ગમાણ બનાવવા તૈયાર હોવા જોઈએ. આ રીતે તેઓ સંયુક્તપણે ગમાણ બનાવીને ગાયનો ઉછેર કરી શકે છે.
NP/J.Khunt/GP/RP
(Visitor Counter : 209
સૂક્ષ્મ, લઘુ અને મધ્યમ ઉદ્યોગ મંત્રાલય
સરકારે છૂટક અને જથ્થાબંધ વેપારને સૂક્ષ્મ, લઘુ અને મધ્યમ ઉદ્યમ તરીકે સામેલ કરવાની ઘોષણા કરી
સૂક્ષ્મ, લઘુ અને મધ્યમ ઉદ્યોગ , માર્ગ પરિવહન અને રાજમાર્ગ મંત્રી શ્રી નીતિન ગડકરીએ આજે છૂટક અને જથ્થાબંધ વેપારને એમએસએમઈ તરીકે સામેલ કરીને એમએસએમઈ માટે સંશોધિત દિશાનિર્દેશોની ઘોષણા કરી. એક ટ્વીટમાં તેમણે કહ્યું હતું કે પ્રધાનમંત્રીના નેતૃત્વમાં અમે એમએસએમઈને મજબૂત બનાવવા અને તેમને આર્થિક પ્રગતિનું એન્જિન બનાવવા માટે સંપૂર્ણપણે પ્રતિબદ્ધ છે. શ્રી ગડકરીએ કહ્યું કે સંશોધિત દિશાનિર્દેશોથી અઢી કરોડ છૂટક અને જથ્થાબંધ વેપારીઓને લાભ મળશે. તેમણે કહ્યું કે છૂટક અને જથ્થાબંધ વ્યાપારને અત્યાર સુધી એમએસએમઈના વ્યાપમાંથી બહાર રખાયા હતા પરંતુ હવે સંશોધિત દિશાનિર્દેશો અંતર્ગત છૂટક અને જથ્થાબંધ વ્યાપારને પણ ભારતીય રિઝર્વ બેંક ના દિશાનિર્દેશો અનુસાર પ્રાથમિકતાવાળા ક્ષેત્ર અંતર્ગત લોન પ્રાપ્ત કરવાનો લાભ મળશે.
સંશોધિત દિશાનિર્દેશો સાથે હવે છૂટક અને જથ્થાબંધ વેપારીઓને ઉદ્યોગ રજિસ્ટ્રેશન પોર્ટલ પર નોંધણી કરાવવાની અનુમતિ મળી રહેશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 895